ΓΡΑΠΤΗ ΕΡΩΤΗΣΗ E-2402/00

υποβολή: Bart Staes (Verts/ALE) προς την Επιτροπή

(18 Ιουλίου 2000)

Θέμα: Επιδοτήσεις προγραμμάτων για τη νόσο του Αλτσχάϊμερ

Η οργάνωση Αλτσχάϊμερ Ευρώπη συγκεντρώνει 28 ευρωπαϊκές ενώσεις που εκπροσωπούν ασθενείς με τη νόσο του Αλτσχάϊμερ. Το 1999, το Ευρωπαϊκό Κοινοβούλιο ενέκρινε τροπολογία με την οποία ζητείται να διατεθούν 2,5 εκατ. ευρώ σε μέτρα για την βελτίωση της ποιότητας ζωής των ατόμων εκείνων που πάσχουν από ασθένειες όπως αυτή του Αλτσχάϊμερ καθώς και εκείνων που τους συμπαρίστανται.

Μέχρι στιγμής η Επιτροπή δεν έχει δημοσιεύσει καμιά προκήρυξη για την κατάθεση αιτήσεων χορήγησης οικονομικής ενίσχυσης. Λέγεται μάλιστα ότι προτίθεται να μεταβιβάσει τα κονδύλια που προορίζονταν για τα προγράμματα Αλτσχάϊμερ στο γενικό προϋπολογισμόγείας.

1. Έχει εντωμεταξύ δημοσιεύσει ήδη η Επιτροπή προκηρύξεις για την κατάθεση αιτήσεων χορήγησης οικονομικής ενίσχυσης σε προγράμματα και/ή ενώσεις για τη νόσο του Αλτσχάϊμερ; Εάν ναι, πότε και πώς; Εάν όχι, πότε θα δημοσιεύσει η Επιτροπή προκηρύξεις για την κατάθεση αιτήσεων χορήγησης οικονομικής ενίσχυσης σε προγράμματα και/ή ενώσεις για τη νόσο του Αλτσχάϊμερ;

2. Εξετάζει η Επιτροπή το ενδεχόμενο να μεταβιβάσει τα κονδύλια που προορίζονταν για τα προγράμματα Αλτσχάϊμερ στο γενικό προϋπολογισμόγείας; Εάν ναι, πώς συνδυάζει η Επιτροπή αυτή την πολιτική επιλογή με την εγκριθείσα το 1999 από το Ευρωπαϊκό Κοινοβούλιο τροπολογία που απέβλεπε στο να διατεθούν 2,5 εκατ. ευρώ σε μέτρα για την βελτίωση της ποιότητας ζωής των ατόμων εκείνων που πάσχουν από ασθένειες όπως αυτή του Αλτσχάϊμερ καθώς και εκείνων που τους συμπαρίστανται;

Απάντηση του κ. Byrne εξ ονόματος της Επιτροπής

(14 Σεπτεμβρίου 2000)

Η Επιτροπή αναγνωρίζει τον ευαγή σκοπό για τον οποίο εργάζονται οι οργανώσεις όπως η Αλτσχάιμερ Ευρώπη και συμφωνεί με το Κοινοβούλιο ότι είναι πολύ σημαντικό να βελτιωθεί η ποιότητα ζωής τόσο των ατόμων που πάσχουν από τη νόσο του Αλτσχάιμερ και παρόμοιες ασθένειες, όσο και των ατόμων που τα φροντίζουν.

Ωστόσο, όσον αφορά το κονδύλιο B3-4307 του φετινού προϋπολογισμού (δοκιμαστικά σχέδια με σκοπό να βελτιώσουν την ποιότητα ζωής των ασθενών που πάσχουν από νευροεκφυλιστικές νόσους όπως η νόσος του Αλτσχάιμερ και των ατόμων που φροντίζουν ασθενείς με τη νόσο του Αλτσχάιμερ σε μη επαγγελματική βάση), η Επιτροπή εξήγησε σε διάφορες συνεδριάσεις της επιτροπής προϋπολογισμών του Κοινοβουλίου ότι για νομικούς λόγους η Επιτροπή δεν είναι σε θέση να εκτελέσει αυτό το κονδύλιο. Πράγματι, η διοργανική συμφωνία της 6ης Μαΐου 1999 καθορίζει στο σημείο 37 ότι δεν μπορούν να εφαρμοστούν δοκιμαστικά σχέδια για περισσότερα από δύο οικονομικά έτη. Δοκιμαστικά σχέδια που σχετίζονται με τη νόσο του Αλτσχάιμερ χρηματοδοτήθηκαν ήδη το 1997 και το 1998(1). Η εκτέλεση του κονδυλίου B3-4307 του φετινού προϋπολογισμού θα σήμαινε επομένως ότι δοκιμαστικά σχέδια σχετικά με τη νόσο του Αλτσχάιμερ και παρόμοιες νόσους θα χρηματοδοτούνταν για τρίτο οικονομικό έτος, που λόγω της σχεδόν πανομοιότυπης διατύπωσης στις τρεις εν λόγω χρήσεις θα αποτελούσε σαφή παράβαση της διοργανικής συμφωνίας.

Επιπλέον, η διοργανική συμφωνία αναφέρει επίσης ότι σκοπός των δοκιμαστικών σχεδίων είναι να ελέγξουν τη δυνατότητα πραγματοποίησης και τη χρησιμότητα των δραστηριοτήτων. Ωστόσο, η πραγματοποίηση δοκιμαστικών σχεδίων που αφορούν την νόσο του Αλτσχάιμερ και παρόμοιες νόσους για άλλη μία φορά φέτος δεν θα εξυπηρετούσε το σκοπό αυτό, καθώς οι δραστηριότητες που πραγματοποιήθηκαν τα προηγούμενα έτη αξιοποίησαν ήδη τις περιορισμένες δυνατότητες που παρέχουν στην Κοινότητα στον τομέα αυτό οι διατάξεις περί δημόσιαςγείας που περιλαμβάνονται στο άρθρο 152 (πρώην άρθρο 129) της συνθήκης ΕΚ.

Λαμβάνονταςπόψη τα παραπάνω και ύστερα από τις συζητήσεις που έγιναν στην επιτροπή προϋπολογισμών, το μέλος που είναιπεύθυνο για τον προϋπολογισμό, με μία επιστολή του στις 11 Ιουλίου 2000 που απευθυνόταν στον πρόεδρο της επιτροπής, επιβεβαίωσε πράγματι ότι η Επιτροπή δεν μπορεί να εκτελέσει το κονδύλιο B3-4307 και εξήγησε λεπτομερώς τους νομικούς λόγους στους οποίους βασίζεται η θέση της Επιτροπής, γεγονός που συνεπάγεται ότι δεν θα δημοσιευτεί πρόσκλησηποβολής προτάσεων για το κονδύλιο αυτό. Προκειμένου να αξιοποιηθούν τα 2,5 εκατομμύρια που προβλέπει το κονδύλιο B3-4307, η Επιτροπή εξετάζει τώρα άλλους τρόπους με τους οποίους θα μπορούσαν να χρησιμοποιηθούν οι πιστώσεις αυτές.

Όσον αφορά την έρευνα γύρω από τη νόσο του Αλτσχάιμερ,πάρχουν δυνατότητες χρηματοδότησης από το θεματικό πρόγραμμα για την ποιότητα ζωής και τη διαχείριση των έμβιων πόρων του 5ου προγράμματος πλαισίου για την έρευνα και την τεχνολογική ανάπτυξη (ETA) (κεντρική δράση 6: η γήρανση του πληθυσμού και μειονεξίες).

(1) Επιπλέον το Κοινοβούλιο είχε αποφασίσει να διαθέσει 5 εκατομμύρια για δραστηριότητες που σχετίζονται με τη νόσο του Αλτσχάιμερ από τον προϋπολογισμό του 1996 μέσω του κονδυλίου B3-4300 (πρόγραμμα για την προώθηση τηςγείας).